Ruben Rausing var sønn av småbedriftslederen August Andersson og Mathilda Fredrika Svensson. I 1921 byttet han navn fra til Rausing. Faren var liberal og medlem i det nyevangeliske Missionsförbundet, men han ga sine barn en fri oppdragelse, og Ruben Rausing fikk slutte på søndagsskolen da han ba om det. Han gikk på høyere folkeskole og leste privat for å kunne ta studenteksamen ved Nicolaiskolan (tidligere Gossläroverket) i Helsingborg. Under sin tid ved Nicolaiskolan ble Rausing kjent med Bertil Ohlin, som senere ble partileder for Folkpartiet og Nobelprisvinner i økonomi, og innledet det som skulle bli et livslangt vennskap.